stanford-oval/wikipedia huggingface dataset:
המסילה המזרחית ההיסטורית
היסטוריה > 1969 ואילך

לאחר השבתת המסילה בין כפר סבא לחדרה בסוף שנות ה-60, המקטע המרכזי של המסילה פורק, אך התוואי שלה נותר בשני מקטעים – בצפון הארץ נשמר התוואי המקורי של המסילה בקטע שבין חיפה לחדרה המהווה כיום חלק ממסילת החוף הפעילה ובקטע המשמש רכבות משא בודדות בלבד בין "צומת רמז", נקודת הפיצול ממסילת החוף שממערב לפרדס חנה-כרכור, לבין תחנת הרכבת חדרה מזרח; במרכז הארץ נשמר התוואי המקורי של המסילה בקטע שבין כביש 531 ממזרח לאלישמע לבין תחנת הרכבת ראש העין צפון (המהווה כיום חיבור מסילתי בין מסילת הירקון ומסילת השרון הפעילות), ובקטע המשמש להובלת רכבות משא ורכבות נוסעים ריקות בין תחנת הרכבת ראש העין דרום לבין נקודת המיזוג של המסילה עם הקו הראשי של רכבת ישראל מצפון לתחנת הרכבת לוד. קטע זה – הקטע הדרומי של המסילה המזרחית – הוא בעצם הקטע הפעיל היחיד של המסילה שעדיין מוכר בשמו המקורי ואינו מהווה חלק ממסילה אחרת, והוא משמש כציר הראשי של רכבות המשא של רכבת ישראל על מנת שלא להעמיס על הקו הראשי, שבו עוברות רכבות נוסעים רבות וגם כציר חירום במקרה של תקלה או השבתה מכוונת של מסילת איילון. בדרום הארץ, התוואי מלוד לבאר שבע נבנה מחדש בתור מסילת הדרום של ימינו.
הקטע הצפוני מחדרה מזרח (שהפכה לתחנת משא בלבד) לצומת רמז על מסילת החוף ליד פרדס חנה נשאר בשימוש עד היום ומשרת את מפעלי "גרנות" הסמוכים לתחנה. הקטע מלוד עד לצומת חמד (וממנו לאזור התעשייה של כפר סבא) נשאר בשימוש רכבות משא גם לאחר מכן וחלקו עד לראש העין שימש את רכבות הנוסעים בקו מחיפה לירושלים. בשנות ה-90 פורקה השלוחה אל אזור התעשייה של כפר סבא, ועם סגירת הקו לירושלים ב-1998 הופסק שירות הנוסעים במסילה המזרחית לחלוטין.
היסטוריה > חידוש תנועת הנוסעים

ב-1990 הכינה חברת התכנון הצרפתית "סופרטו" תוכנית מתאר ארצית עבור רכבת ישראל, שכללה קו רכבת פרוורית חדש בין תל אביב לרעננה וכפר סבא (תוכנית שהושלמה רק בשנת 2020 עם הפעלת מסילת השרון לכל אורכה). בסוף 1990 הועלתה הצעה חליפית, על הקמת קו המבוסס ברובו על תוואי מסילות הברזל הקיים עד כפר סבא בלבד, כפתרון זמני עד הקמת התוואי המלא.
בשנת 1998 הכריז מנכ"ל הרכבת דאז עמוס עוזני על פרויקט פיתוח קו הרכבת תל אביב-פתח-תקוה-כפר-סבא בהשקעה של 650 מיליון שקל. על פי התכנון דאז הקו היה אמור להיות קו הרכבת החשמלי הראשון בישראל. הפרויקט התבסס על שדרוג ושיקום מסילת הירקון, שיקום קטע במסילה המזרחית ההיסטורית וסלילת קטע קצר חדש לתחנת נוסעים שתוקם על גבול כפר סבא. הפרויקט באותה עת לא כלל את סלילת המשך המסילה לכיוון רעננה וחיבור למסילת החוף. ב-8 במרץ 1999 קיבלה ממשלת ישראל את הצעת ההחלטה של שר התשתיות, אריאל שרון, שלפיה יפורסם מכרז ליזמים פרטיים, להקמת ולהפעלת הקו. בשנת 2000 קיבלה חברת כביש חוצה ישראל את אחריות לבדיקת הכדאיות הכלכלית של הקמת הפרויקט באמצעות זכיין שיפעל בשיטת בנה-הפעל-העבר (BOT). הבדיקה קבעה כי ההכנסות מהפעלת הקו לא יכסו את עלות הקמת התשתית. לפיכך למגזר הפרטי לא יהיה כדאי מבחינה כלכלית לממנו. עוד העלתה הבדיקה כי ההכנסות מהפעלת הקו גם לא יצדיקו מימון רכישת הקרונות. בשל כך אישר באוגוסט 2000 ראש הממשלה אז, אהוד ברק, הצעה לפיה רכבת ישראל היא זו שתקים את מסילת הרכבת מתל אביב לכפר סבא במימון המדינה, והפעלת הקו תיעשה באמצעות גוף פרטי שייבחר במכרז.
בשנת 2000, הושלם שדרוג מסילת הירקון ופתיחת קו הרכבת תל אביב - תחנת הרכבת ראש העין דרום. ביוני 2001 ועדת השרים לכלכלה, החליטה להשלים את עבודות התשתית בקו, שכלולו הקמת מסילה כפולה לראש העין (המסילה אז הייתה בודדת) ומסילה בודדת לכפר סבא, ולבחור מפעיל לקו. ביוני 2002, הודיעה שר התחבורה, אפרים סנה שהפעלת הקו לא תיעשה על ידי יזם פרטי. זאת לאחר קבלת חוות דעת של אנשי מקצוע, שלפיהן ההפרדה בין האחריות על התשתית לאחריות על ההפעלה אינה בטיחותית ובעייתית מבחינת השירות לנוסעים. בין היתר טענו כי היקפה המצומצם של רשת המסילות בישראל, שכל קוויה מתנקזים לערוץ האיילון, יקשה על התיאום בין המפעילים השונים. באותה עת החלו העבודות על המשך המסילה לכיוון כפר סבא. העבודות כללו סלילה מחדש של קטע המסילה המזרחית בין צומת ראש העין ובין צומת חמד וסלילת מסילה חדשה מצומת חמד מערבה לכיוון כפר סבא, ועליה הוקמה תחנת הרכבת כפר סבא בסמוך לרחוב נורדאו.
ב-13 באפריל 2003 נפתח הקו אל תחנת כפר סבא (שנקראה אז "הוד השרון-כפר סבא"), יחד עם תחנת הרכבת רמלה והמבנה הקבוע של תחנת הרכבת ראש העין צפון שגם החלו לפעול באותו יום. ביום הראשון להפעלת הקו נסעו בו כ-1,000 בני אדם.
אתרים היסטוריים לאורך המסילה

לאורך המסילה ניתן עדיין לצפות בשרידי גשרים ותחנות וזאת על אף ההזנחה של אתרים אלו. אתרים אלו נבנו ברובם על ידי הטורקים (ב-1915) ובחלקם הקטן על ידי הבריטים (במהלך שינוי המסילה לרוחב תקני). רשימת האתרים להלן מסודרת גאוגרפית מצפון (חדרה) לדרום (לוד).
תחנת הרכבת חדרה מזרח – הוקמה על ידי הבריטים ב-1920. ביציאה המזרחית עברה המסילה על גשר מעל נחל חדרה ובסמוך לו הוקם פילבוקס.
תחנת הרכבת אחיטוב – נקראה גם "תחנת קאקון". החלק המרכזי הוקם על ידי הטורקים (קיים מבנה איתות וניתוב חדש יותר מצפון לתחנה). התחנה בשדות מושב אחיטוב.
גשר נחל אמץ – גשר חד קשתי שנבנה על ידי הבריטים ב-1931 (השנה חרוטה על הגשר) ליד מושב אומץ.
גשר נחל יכון – גשר חד קשתי ליד מושב גן יאשיה
גשר נחל בחן – גשר, ממערב לקיבוץ בחן, באורך כ-40 מטר הכולל 5 אומנות אבן (הקורות האופקיות שנשאו את הפסים נהרסו). לצד הגשר בנו הבריטים פילבוקס לשמירה על הגשר.
גשר שלוחת נחל שכם – גשר בין בת חפר ליד חנה ובצמידות לכביש 6. הגשר באורך כ-20 מטר וכולל 2 אומנות. הגשר על נחל שכם עצמו נהרס במהלך בניית כביש 6.
תחנת הרכבת טולכרם – הוקמה על ידי הטורקים. נקודת החיבור של המסילה המזרחית למסילת השומרון.
גשר נחל תאנים – גשר טורקי באורך של כ-50 מטר הכולל 3 קשתות ו-6 אומנות. הגשר צמוד לכביש 6.
גשר נחל אברך – גשר טורקי בן 2 קשתות ממערב ליישוב טייבה.
גשר נחל אלכסנדר – גשר טורקי בן 4 קשתות. לצד הגשר בנו הבריטים פילבוקס לשמירה על הגשר.
תחנת הרכבת אייל – נבנתה על ידי הטורקים. מאחר ששירתה בעיקר את תושבי קלקיליה נקראה תחנת קלקיליה.
גשר נחל קנה – גשר טורקי בן 4 קשתות באורך של כ-50 מטר. מדרום לנחל קנה מתאחדת המסילה המזרחית עם המסילה החדשה בין כפר סבא ללוד. הגשר נהרס ב-2021 במהלך בניית המסילה המזרחית החדשה.
תחנת הרכבת ראש העין דרום – נבנתה על ידי הטורקים.
גשרון נחל מזור - נבנה על ידי הטורקים. בצמוד לו מהצד המערבי נבנה גשרון בתקופת המנדט הבריטי. הגשרון הבריטי חוזק בבטון על ידי רכבת ישראל והמסילה המודרנית עוברת מעליו.
גשר נחל שילה – נבנה על ידי הטורקים וכולל 4 אומנות. לא גשר קשתות. בקרבת כפר סירקין. לצד הגשר בנו הבריטים פילבוקס לשמירה על הגשר (רק בסיסו נותר).
תחנת הרכבת רינתיה – נבנתה במקור על ידי הטורקים, כ-3 ק"מ ממנה הייתה ממוקמת גם תחנת וילהלמה אשר שירתה את בני היישוב הטמפלרי הזה. נהרסה ב-1933 ונבנתה מחדש עם חידוש הקו בשנות ה-50.
גשר נחל בית עריף – נבנה על ידי הטורקים וחודש על ידי רכבת ישראל. בקרבתו בנו הבריטים פילבוקס אולם הוא נפגע והופל בתקופת העבודות לחידוש המסילה. נקרא גם "גשר לונדון" ו"מפל הכלבים".
תחנת הרכבת כפר ג'יניס – נבנתה על ידי הבריטים.
גשר מעל נחל נטוף. הגשר המקורי הוחלף בגשר חדש אולם הפילבוקס קיים.
תחנת הרכבת לוד – תחנת צומת. נבנתה ב-1892 על ידי הטורקים כחלק ממסילת הרכבת יפו–ירושלים.
אתרים היסטוריים לאורך המסילה > שלוחות > שלוחת כפר סבא

בקרבת שדי חמד נבנתה שלוחה מזרחה לכוון אזור התעשייה של כפר סבא עד לבית האריזה ומפעל פקר פלדה. השלוחה החלה לפעול ב-3 בינואר 1961 כאשר רכבת ראשונה הגיעה לבית האריזה. במסגרת ההקמה נבנה גשר בטון מעל תעלת מים ממזרח לשדי חמד. המסילה עוד הייתה בשימוש בשנות ה-90 אולם רובה פורקה. נכון ל-2016 ניתן עדיין לראות פסי רכבת פה ושם אולם חלקים גדולים מהסוללה נהרסו במהלך הרחבת אזור התעשייה והגשר משמש מעבר כלי רכב לשדי חמד.
מראה כללי של תחנת הרכבת ליד בית האריזה בכפר סבא.
תחנת הרכבת ליד בית האריזה בכפר סבא.
טקס חנוכת שלוחת הרכבת ובית האריזה בכפר סבא. בצילום, שר האוצר פנחס ספיר נושא דברים בטקס חנוכת תחנת הרכבת.
גשר רכבת של שלוחת המסילה המזרחית באזור שדי חמד לאזור התעשייה כפר סבא (שלוחת כפר סבא)
אתרים היסטוריים לאורך המסילה > שלוחות > שלוחה למחצבות ברקת

בשנות ה-50 נבנתה שלוחה מתחנת הרכבת רינתיה אל מחצבות ברקת מהן הועבר ברכבות משא חומר גלם לבניית נמל אשדוד. בשנות ה-60 ננטשה השלוחה ולאחר מספר שנים נסגרה תחנת רינתיה. המסילה פורקה, היום ניתן למצוא אדני בטון מפורקים של המסילה בצדי התוואי שננטש ושרידי רציף ורמפה להעמסת חומרי חציבה על קרונות הרכבת במחצבת ברקת.
תוואי השלוחה בקרבת מושב גבעת כ"ח
תוואי השלוחה בקרבת מושב גבעת כ"ח
אדני בטון מפורקים של המסילה
רמפה להעמסת חומרי חציבה על קרונות הרכבת במחצבת ברקת
רציף להעמסת חומרי חציבה על קרונות הרכבת במחצבת ברקת
גלריה

תחנת הרכבת חדרה מזרח
מסילה מפורקת מדרום לתחנת חדרה מזרח
תחנת הרכבת אחיטוב
גשרון על נחל אמץ. מעל אבן הראשה נחרטה השנה 1931
גשר מעל נחל יכון ליד מבצר קאקון
גשר ופילבוקס על נחל בחן
גשר 2 קשתות מעל נחל אברך ליד טייבה
תחנת הרכבת טולכרם
גשר על נחל תאנים מדרום לטול כרם
גשר ופילבוקס מעל נחל אלכסנדר
תחנת הרכבת אייל
גשר בקרבת נווה ימין
גשר 4 קשתות על נחל קנה ליד אלישמע (נהרס ב-2021)
תחנת הרכבת ראש העין דרום
גשרון על נחל מזור
גשר ושרידי פילבוקס על נחל שילה ליד כפר סירקין
תחנת הרכבת רינתיה
תחנת הרכבת כפר ג'יניס
פילבוקס ליד הגשר מעל נחל נטוף
תחנת הרכבת הישנה בלוד
חידוש המסילה

בעשור הראשון של המאה ה-21 הוחלט לשקם את קו הרכבת המזרחי של המדינה שפורק בשנות ה-60. במסגרת הפרויקט מתוכננת מסילה חדשה לאורך התוואי ההיסטורי בקטע חדרה-כפר סבא ובהמשך הכפלת המסילה בקטע ראש העין-לוד הקיים. התחנות החדשות המיועדות בקו הן חדרה מזרח, טירה ובקטע הפעיל אלעד, ותעופה, כמו כן תורחב ותשופץ תחנת הרכבת ראש העין צפון. בכל הנקודות האלו, למעט תחנת אלעד וטירה פעלו בעבר תחנות בקו ההיסטורי וחלק מהמבנים שעדיין קיימים בהן יעברו שימור.
ראו גם

היסטוריה של רכבת ישראל
הערות שוליים

↑  נפתח השירות ברכבת הנוסעים בקו המקוצר תל־אביב-חיפה, על המשמר, 21 בספטמבר 1949
↑  שלוחת רכבת ובית אריזה אזורי בכפר־םבא, למרחב, 1 בספטמבר 1959
↑  200 אלף ל״י נזק בהתנגש שתי רכבות משא בחדרה, הארץ, 11 בפברואר 1963
↑  רכבת חיפה-ירושלים תיעצר בחדרה, דבר, 19 ביוני 1960
↑  יוחלפו פסי רכבת בקו המזרחי, הַבֹּקֶר, 7 בינואר 1963
↑  מרדכי אלקן,'"`UNIQ--nowiki-00000007-QINU`"'תוכנית לפיתוח רשת רכבות ארצית ופרברית, מעריב, 16 במרץ 1990
↑  יוחאי רפאלי,'"`UNIQ--nowiki-00000009-QINU`"'במשרד התחבורה בודקים פתיחת קו רכבת כפר סבא-פ"ת-ת"א, מעריב, 25 באוקטובר 1990
↑  גדי גולן,'"`UNIQ--nowiki-0000000B-QINU`"'‏רשות הרכבות תשקיע 815 מיליון ש' בפיתוח הרכבות והתשתיות - עד סוף שנת 2000, באתר גלובס, 29 במרץ 1998
↑  דוד חיון,'"`UNIQ--nowiki-0000000D-QINU`"'‏מנכ"ל הרכבת: נשקיע בפיתוח הרכבת 2 מיליארד דולר עד 2010, באתר גלובס, 8 באוקטובר 1998
↑  דוד חיון,'"`UNIQ--nowiki-0000000F-QINU`"'‏הממשלה תפרסם מיכרז להפעלת קו רכבת בין ת"א לכפ"ס עם אפשרות לסיוע ממשלתי, באתר גלובס, 8 במרץ 1999
↑  דוד חיון וזאב קליין,'"`UNIQ--nowiki-00000011-QINU`"'‏ועדת השרים לכלכלה: מיזם רכבת כפ"ס-ת"א ינוהל ע"י חוצה ישראל, באתר גלובס, 6 ביוני 2000
↑  דוד חיון,'"`UNIQ--nowiki-00000013-QINU`"'‏חברת כביש חוצה ישראל צפויה לקבוע: כדאיות נמוכה לרכבת כ"ס-ת"א, באתר גלובס, 9 באוגוסט 2000
↑  מאת ענת ג'ורג'י,'"`UNIQ--nowiki-00000015-QINU`"'ועדת שרים: לפרסם המכרז המוקדם למפעיל רכבת בקו תל אביב-כפר סבא בתוך 90 יום, באתר הארץ, 6 ביוני 2001
↑  דוד חיון,'"`UNIQ--nowiki-00000017-QINU`"'‏ממוצ"ש: לוח-זמנים חדש לרכבת, תוספת רכבות וקו מראש-העין לת"א, באתר גלובס, 30 במאי 2000
↑  ענת ג'ורג'י,'"`UNIQ--nowiki-00000019-QINU`"'העבודות להקמת קו הרכבת ת"א-כ"ס יושלמו עד 2004, באתר הארץ, 5 ביוני 2001
↑  מאת ענת ציגלמן,'"`UNIQ--nowiki-0000001B-QINU`"'סנה: משרד התחבורה לא ישתף פעולה בהפרטת קו הרכבת לכפר סבא, באתר הארץ, 26 ביוני 2002
↑  ענת ג'ורג'י, ענת ציגלמן,'"`UNIQ--nowiki-0000001D-QINU`"'שר התחבורה: שני מיליארד דולר יגויסו לזירוז הקמת רשת הרכבות עד 2006, באתר הארץ, 12 במרץ 2002
↑  שרון קדמי,'"`UNIQ--nowiki-0000001F-QINU`"'הנה באה הרכבת, באתר הארץ, 10 ביוני 2005
↑  ענת ג'ורג'י,'"`UNIQ--nowiki-00000021-QINU`"'קו הרכבת לכפר סבא נפתח - אך דרכי הגישה לתחנה החדשה עדיין לא נסללו, באתר הארץ, 11 באפריל 2003
↑  מאת ענת ג'ורג'י,'"`UNIQ--nowiki-00000023-QINU`"'אלף נוסעים ביום הראשון בקו הרכבת ת"א-כ"ס, באתר הארץ, 13 באפריל 2003
↑  לפי השמועה הגיעו לכאן ב-1948 הטמפלרים המגורשים מוילהלמה על מנת להטביע את כלביהם מחשש שלא יעמדו במסע הגירוש לאוסטרליה
↑  שלוחת רכבת ובית אריזה אזורי בכפר־םבא, למרחב, 1 בספטמבר 1959
↑  רכבת ראשונה הגיעה לכפר סבא, דבר, 4 בינואר 1961
↑  בפעם הראשונה מזה אלפיים ושלוש-עשרה שנה חנך קטר של רכבת-ישראל את שלוחת הרכבת המובילה לתוך לב האיזור התעשייתי המזרחי של כפר-סבא., מעריב, 5 בינואר 1961
אליענה אמדו לוי-ולנסי

| --- | --- |
אין תמונה חופשית
 לידה:  11 במאי 1919 מרסיי, צרפת 
 פטירה:  10 במאי 2006 (בגיל 86) ירושלים 
 מוסדות:  סורבון  אוניברסיטת בר-אילן 
 תחומי עניין:  פסיכולוגיה 
 עיסוק:  פילוסופית, פסיכואנליטיקאית 
 מדינה:  צרפת 
 
אליענה אמדו לוי-ולנסי (Éliane Amado Levy-Valensi;‏ 11 במאי 1919 – 10 במאי 2006) הייתה פסיכואנליטיקאית ופילוסופית צרפתית-ישראלית יהודיה.
ביוגרפיה

אליענה לוי-ולנסי נולדה ב-11 במאי 1919 במרסיי. בשנת 1930 עברה עם הוריה לסן-מנדה (אנ') שבקרבת פריז.
למדה פילוסופיה. התיידדה עם פרנסין בלוך, איתה קיימה קשר במשך כל חייה (ההתכתבות ביניהן נשמרת בארכיון של "כל ישראל חברים"). בשנת 1948 הצטרפה למרכז הלאומי למחקר מדעי (CNRS), שם למדה לתואר דוקטור.
לימדה פילוסופיה באוניברסיטת סורבון.
מסוף שנות החמישים הייתה שותפה בארגון הכנסים של האינטלקטואלים היהודים דוברי הצרפתית, זירת התרחשות מרכזית של ההגות היהודית צרפתית לאחר השואה.
בשנת 1968 עלתה לישראל, ומונתה לפרופסור לפילוסופיה באוניברסיטת בר-אילן. הייתה לאשה הראשונה שמונתה לפרופסור באוניברסיטה זו.[דרוש מקור] עמדה בראש הקתדרה למחשבה פילוסופית בישראל ובעמים. זכתה בפרס האקדמיה למדע, מוסר ופוליטיקה בפריז, ובפרס איגוד העיתונאים והסופרים של צרפת. בשנת 1988 הוענק לה אות שנת הארבעים מטעם "מועצת ארגוני נשים בישראל".
בשנת 1942 נישאה למקס אמדו, ממנו התגרשה בשנת 1953. ב-1960 נישאה לפסיכיאטר קלוד וייל, ממנו התגרשה בשנת 1969.
נפטרה בירושלים ב-10 במאי 2006.
במחקריה עסקה רבות ביחס שבין יהדות ופסיכולוגיה. פרופ' שלום רוזנברג מספר על כך:
זוכר אני אחת מהרצאותיה שנשאה לפני יותר משלושים שנה, בכנס בו השתתפנו. היא דנה אז בפנים נוספות של היצר הרע, המוות, הוא ה'טַנַטוֹס' שפרויד הוסיף ל'אֶרוֹס' בעקבות מלחמת העולם הראשונה. יצר זה, המתבטא בחיפוש הרפתקני של המוות ומשחק אתו, נוכח באלילות, בנצרות ובעולם המודרני. אך אמדו-לוי טענה שיצר זה מושפע באופן מכריע מהתרבות, ומכאן ההתנגשות החזיתית שבינו לבין המצווה היהודית הבסיסית: 'ובחרת בחיים'.
ספריה

הדרכים והמכשלות בפסיכואנליזה (מצרפתית: אליה גילדין), אוניברסיטת בר-אילן והוצאת הקיבוץ המאוחד, 1979
Les Rapports intersubjectifs en psychanalyse, 1962
Le Dialogue psychanalytique : Les rapports intersubjectifs en psychanalyse, la vocation du sujet, 1962
Les Niveaux de l'être : La connaissance et le mal, 1963
Le Temps dans la vie psychologique, 1964
La Communication, 1967
Le Temps dans la vie morale, 1968
Isaac gardien de son frère ? : Implications inconscientes du dialogue israélo-arabe, 1968
La Racine et la source : Essais sur la judaïsme, 1968
Les voies et les pièges de la psychanalyse, 1971
Le Grand désarroi : Aux sources de l'énigme homosexuelle, 1973
La nature de la pensée inconsciente, 1978
La Onzième épreuve d'Abraham ou De la Fraternité, 1981
Lettres de Jerusalem, 1983
Le Moïse de Freud, ou, La référence occultée, 1984
Job : réponse à Jung, 1991
La nevrose plurielle, 1992
La dignité des mots, 1995
La Poétique du Zohar, 1996
Penser ou/et rêver: Mécanismes et objectifs de la pensée en Occident et dans le Judaïsme, 1997
L'Imagination : Philosophie et tradition juive, 1998
La nature de la pensée inconsciente, 1999
לקריאה נוספת

הערך "אמדו-לוי, אליענה", בתוך 'נשים בישראל: לקסיקון', עמ' 13, עם עובד בשיתוף ירחון נעמת, 1991.
רוני קליין, אות, גוף, קהילה - עיונים בהגות יהודית-צרפתית בת זמננו, רסלינג, 2014, הפרק "אליענה אמדו לוי-ולנסי: מענה יהודי לפרויד, יצחק או אדיפוס?", עמ' 127–137.
אופיר טובול, קול התור - ציונות מסורתית-ספרדית, ידיעות אחרונות בשיתוף ספרי חמד, 2021.
המפלצתונים

| --- | --- |
 סוגה:  קומדיה
 יוצרים:  ראלף סטראסר
 בימוי:  כריס לנגמן הלן גיינור ראלף סטראסר דקלן אימס
 מדבבים בעברית:  נטע שחר גיתית שובל שאולי הלוי דן שצברג אמיר איבגי שגית שמיר גדי לוי רון דרויאן
 ארץ מקור:  אוסטרליה
 שפות:  אנגלית
 מספר עונות:  1 
 מספר פרקים:  52 
 הפקה
 מפיק:  טוני רייט סטיוארט מנזיס
 אורך פרק:  13 דקות
 שידור
 רשת שידור:  Seven Network
 רשת שידור בישראל:  ערוץ ג'וניור הערוץ הראשון ערוץ 2 (רשת)
 תקופת שידור מקורית:  2001 
 קישורים חיצוניים
 אתר רשמי
 דף התוכנית ב-IMDb
 
המפלצתונים (באנגלית: Li'l Horrors) היא סדרת קומדיה אוסטרלית עם בכיכובן של בובות. היא שודרה בישראל ב-2001 בהערוץ הראשון ושנה אחרי הסדרה הופצה בקלטות וידאו על ידי חברת קלסיקלטת. בהמשך שודרה בערוץ 2 ובשידורים חוזרים בערוץ ג'וניור.
תקציר העלילה

הסדרה מתרחשת בבית רפאים ישן בו מתגוררת מורבידה בייטס, כוכבת סרטי אימה שפרשה. הסדרה עוקבת אחרי חבורה של מפלצות קטנות המבוססות על דמויות קלאסיות ביניהם: דרקולה, המפלצת של פרנקנשטיין, המומיה, איש הזאב, יצור הביצה, זומבי, קווזימודו, מדוזה וגרגויל.
דיבוב עברי

ולדימיר "ולאד" בלוד (אמיר איבגי), ילד ערפד המבוסס על דרקולה, נוהג לעשות מתיחות לאחרים.
דאנקן שטיין (גדי לוי), ילד מפלצת המבוסס על פרנקנשטיין, זללן, חברותי ובעל חוסר בכישורים.
קליאו פטרה (נטע שחר), ילדת מומיה מצרית, מדברת במבטא של ילדת עמק.
וובסטר סוואמפסון (שאולי הלוי), ילד מפלצת ים, החכם בכיתה.
אבראקרומבי נקרוס (דן שצברג), ילד זומבי, נוהג לצפות בטלוויזיה.
מדוזילה ונימסקי (שגית שמיר), ילדה יפה דמוית מדוזה, היפה שבחבורה. גאוותנית ודואגת ליופי החיצוני שלה.
קלאודיה האוול (גיתית שובל), ילדה דמוית אדם זאב, בניגוד לאגדה היא נשארת ילדת זאב. היא מתנהגת רוב הזמן ככלב.
קוואזי מודו (רון דרויאן), מבוסס על הגיבן מנוטרדאם מספרו של ויקטור הוגו. לא מופיע בכל הפרקים.
מורבידה בייטס (גיתית שובל), בעלת בית הרפאים, כוכבת סרטי אימה לשעבר והמורה של הילדים. היא לא נראית בסדרה, אך קולה נשמע בפתיח.
שמעון סופר (התעוררות תשובה)

שער הספר "שו"ת התעוררות תשובה", נדפס בבודפשט בשנת ה'תרפ"ג
הרב שמעון סופר (כ"ח באייר ה'תר"י, 10 במאי 1850 – כ"א בסיוון ה'תש"ד, 12 ביוני 1944) היה נכדו של החתם סופר, שימש כרב וראש ישיבה, ממנהיגי יהדות הונגריה במאה ה-20. נפטר באושוויץ עם בני קהילתו ומשפחתו.
קורות חיים

נולד לרבי אברהם שמואל בנימין סופר (ה"כתב סופר") ולחוה לאה בעיר פרשבורג. בשנת ה'תר"ל התחתן עם אסתר פריד, בת רבי יצחק מקהילת קליינווארדיין בהונגריה. בקליינוורדין למד תורה בתמיכת חותנו, כמקובל באותם ימים. שנתיים לאחר נישואיו נפטרה אשתו, והוא נותר עם בת יחידה. לאחר מכן נשא את בת דודתו גליקל (בת ר' חיים שמואל בירנבוים חתן רבי עקיבא איגר) ונולד להם בן. בתקופה זו התיישב באוקראינה, באומן ובקייב, שם נודע כאחד מגדולי התורה. עוד שנתיים ישב בעיר קרקוב, ולמד אצל דודו – רב העיר, הרב שמעון סופר, בן החתם סופר. בשנת ה'תרל"ו חזר לעיר פרשבורג, ונשא את אשתו השלישית מלכה אסתר שפיצר, (בתו של דודו ר' בנימין שפיצר חתנו של החתם סופר, שהיה אב"ד וינה). מאישה זו נולדו לו שלושה עשר ילדים. באותה תקופה החל להוציא לאור את כתבי אביו וסבו.
בשנת ה'תרמ"א החל לכהן כרב העיר ערלוי (אֶגֶר) שבהונגריה, שם כיהן כרב במשך שישים וארבע שנים. בנוסף עמד בראש ישיבה גדולה בעיר, שאליה הגיעו תלמידים רבים מכל רחבי הונגריה ומחוצה לה. כאביו וכסבו, המשיך הרב סופר לעמוד בראש המערכה נגד הניסיונות לחידושים ביהדות האורתודוקסית. לאחר מלחמת העולם הראשונה הייתה הגירה רבה מאירופה, והרב השתדל מאוד לשכנע יהודים רבים לא להגר לארצות הברית אלא לעלות לארץ ישראל.
הרב סופר כתב את הספר "שו"ת התעוררות תשובה", שיצא בארבעה חלקים. הספרים יצאו בעלום שמו, ובכל עמוד היה כתוב בראשו "אין לסמוך על הוראה זו כלל (עי' בהקדמה)". בהקדמה הוא מסביר שהוא כתב את דבריו לעיון בלבד ולא שיסמכו עליו למעשה. כמו כן כתב ספר "שיר מעון" על התורה.
הרב סופר האריך ימים. בשנת ה'תש"ד, בזמן שואת יהודי הונגריה, נשלח, והוא בן תשעים וחמש, למחנה הריכוז אושוויץ, עם קהילתו ובני משפחתו, שם נפטר בכ"א בסיוון לפני שיד המרצחים פגעה בו.
על שם ספריו הונצחו רחובות בישראל, בביתר עילית - רחוב התעוררות תשובה, ובשכונת הר יונה ג' שבנוף הגליל - רחוב שיר מעון.
ילדיו

לרב שמעון סופר נולדו חמישה עשר ילדים משלוש נשותיו:
גיטל אשת רבי זאב פרנקל מבודפשט
הרב עקיבא סופר מלבוב. בנו של רבי שמעון מאשתו השנייה גליקל, לאחר שנישאה בשנית לרבי יצחק שמעלקיש נתגדל בביתו. מתורתו נדפס בספר שערי סופר (ירושלים תשכ"ט).
שרה אשת רבי משה דייטש רב בסאבאדקא בן רבי אליעזר חיים דייטש רב בבונהאד, נספתה בשואה.
הרב שמואל חיים סופר – רב העיר זאגרב, נספה בשואה.
הרב משה סופר, דיין בערלוי, מחבר שו"ת יד סופר – נספה בשואה. בנו הוא הרב יוחנן סופר, מייסד חסידות ערלוי.
הרב יעקב בנימין סופר מאויהעל – נספה בשואה.
רבקה אשת רבי אליעזר יואל פאשקוס
הרב זלמן סופר – התגורר בבני ברק. מתורתו נדפס בספר חידושי מהר"ז.
סרח אשת משה פולק – נספתה בשואה.
הרב אברהם סופר מירושלים, המוציא לאור של ספרי המאירי.
חווה לאה אשת רבי יונתן וייס – נספתה בשואה.
רחל אשת רבי ישראל רוזנבלט – נספתה בשואה.
רייזה אשת רבי ישראל שמואל קליין רב בפיזעש-אבאני, נספתה בשואה.
הילדים רוזא ושלמה – נפטרו בילדותם.
לקריאה נוספת

אהרן סורסקי, רבי שמעון חסידא - תולדות ופרקי חיים של רבינו שמעון סופר בעל התעוררות תשובה, ירושלים, ה'תשנ"ט
הערות שוליים

↑  שמעון סופר: דף עד'"`UNIQ--nowiki-00000001-QINU`"'במאגר המרכזי של שמות קרבנות השואה באתר יד ושם
↑  הרב אברהם סופר,'"`UNIQ--nowiki-00000003-QINU`"'הקדמה, בית הבחירה למאירי'"`UNIQ--nowiki-00000003-QINU`"'כתובות, ירושלם, תש"ז, עמ' י, באתר היברובוקס
| --- | --- |
בקרת זהויות :  NLI: 987007296579705171  GND: 1019855592  ISNI: 0000 0000 8524 1989  LCCN: n79107870  NTA: 315253649  VIAF: 2037148269764405230001   WorldCat (עם VIAF): 2037148269764405230001
דיסקוגרפיה של ג'וס וורלד
האלבומים > אלבומי אולפן

| שם | פרטים | מיקומי שיא> US  | מיקומי שיא> AUS  | מיקומי שיא> CAN  | מיקומי שיא> DEN  | מיקומי שיא> GER  | מיקומי שיא> IRE  | מיקומי שיא> NOR  | מיקומי שיא> NZ  | מיקומי שיא> SWE  | מיקומי שיא> UK  | תארים |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Goodbye & Good Riddance |  יצא לאור: ב-23 במאי 2018  חברות תקליטים: Grade A, אינטרסקופ  פורמטים: LP, DL, סטרימינג | 4 | 39 | 5 | 5 | — | 16 | 5 | 15 | 7 | 25 |  ארצות הברית: פלטינה  אוסטרליה: זהב  בריטניה: זהב  דנמרק: 2× פלטינה  קנדה: פלטינה  ניו זילנד: פלטינה |  |
| Death Race for Love |  יצא לאור: ב-8 במרץ 2019  חברות תקליטים: Grade A, אינטרסקופ  פורמטים: CD, LP, DL, סטרימינג | 1 | 8 | 1 | 4 | 32 | 9 | 6 | 4 | 4 | 12 |  ארצות הברית: זהב  בריטניה: זהב  דנמרק: פלטינה  ניו זילנד: זהב |  |
| Legends Never Die |  יצא לאור: ב-10 ביולי 2020  חברות תקליטים: Grade A, אינטרסקופ  פורמטים: CD, LP, קלטת שמע, DL, סטרימינג | 1 | 1 | 1 | 1 | 4 | 1 | 1 | 1 | 3 | 1 |  בריטניה: זהב  דנמרק: זהב  ניו זילנד: זהב |  |
| Fighting Demons |  יצא לאור: ב-12 בדצמבר 2021  חברות תקליטים: Grade A, אינטרסקופ  פורמטים: CD, LP, DL, סטרימינג | — | 7 | — | — | 21 | 12 | 5 | 4 | 13 | 8 |  |  |
"—" מציין שהאלבום לא יצא או לא נכנס למצעד בשטח זה.
האלבומים > מיני-אלבומים

| שם | פרטים |
| --- | --- |
Juiced Up The EP (בשם הבמה JuiceTheKidd):  יצא לאור: 31 בינואר 2016  חברת תקליטים: עצמאי  פורמט: סטרימינג
Twilight Zone EP (בשם הבמה JuiceTheKidd):  יצא לאור: 6 ביולי 2016  חברת תקליטים: עצמאי  פורמט: סטרימינג
Affliction:  יצא לאור: 17 בפברואר 2017  חברת תקליטים: עצמאי  פורמט: סטרימינג
Heartbroken in Hollywood 9 9 9:  יצא לאור: 12 באפריל 2017  חברת תקליטים: עצמאי  פורמט: סטרימינג
JuiceWRLD 9 9 9:  יצא לאור: 15 ביוני 2017  חברת תקליטים: עצמאי  פורמט: סטרימינג
BingeDrinkingMusic:  יצא לאור: 29 באוקטובר 2017  חברת תקליטים: עצמאי  פורמט: סטרימינג
Nothings Different:  יצא לאור: 22 בדצמבר 2017  חברת תקליטים: עצמאי  פורמט: סטרימינג
Too Soon..:  יצא לאור: 22 ביוני 2018  חברות תקליטים: Grade A, אינטרסקופ  פורמט: סטרימינג, הורדה דיגיטלית
Up Next Session: Juice Wrld:  יצא לאור: 3 ביולי 2018  חברות תקליטים: Grade A, אינטרסקופ  פורמט: סטרימינג
מיקסטייפים

| שם | פרטים | מיקומי שיא> US  | מיקומי שיא> AUS | מיקומי שיא> AUT | מיקומי שיא> CAN | מיקומי שיא> DEN | מיקומי שיא> GER | מיקומי שיא> NOR | מיקומי שיא> NZ  | מיקומי שיא> SWE | מיקומי שיא> UK  | תארים |  |
| --- | --- | --- | --- | --- | --- | --- | --- | --- | --- | --- | --- | --- | --- |
| What Is Love? (בשם הבמה JuiceTheKidd) |  יצא לאור:ב-9 בפברואר 2015  חברת תקליטים: עצמאית  פורמט: סטרימינג | — | — | — | — | — | — | — | — | — | — |  |  |
| Wrld on Drugs (יחד עם פיוצ'ר) |  יצא לאור: ב-19 באוקטובר 2018  חברות תקליטים: אינטרסקופ, Grade A, אפיק, Freebandz  פורמט: LP, קלטת שמע, הורדה דיגיטלית, סטרימינג | 2 | 28 | 44 | 5 | 18 | 87 | 11 | 28 | 17 | 23 |  קנדה: זהב |  |
"—" מציין שהמיקסטייפ לא יצא או לא נכנס למצעד בשטח זה.
סינגלים > כאמן אורח

| שם | שנה | מיקומי שיא> US  | מיקומי שיא> USR&B/HH  | מיקומי שיא> AUS  | מיקומי שיא> AUT  | מיקומי שיא> CAN  | מיקומי שיא> DEN  | מיקומי שיא> GER  | מיקומי שיא> NZ  | מיקומי שיא> SWE  | מיקומי שיא> UK  | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |

| "Without Me (Remix)" (הלסי בהשתתפות ג'וס וורלד) | 2019 | — | — | — | — | — | — | — | — | — | — |  | Collabs |
| "Godzilla" (אמינם בהשתתפות ג'וס וורלד) | 2020 | 3 | 3 | 3 | 6 | 3 | 4 | 16 | 2 | 7 | 1 |  אוסטרליה: 2× פלטינה  בריטניה: פלטינה  דנמרק: זהב  קנדה: 2× פלטינה  ניו זילנד: זהב | Music to Be Murdered By |
| "Suicidal (Remix)" (YNW Melly בהשתתפות ג'וס וורלד) | 2020 | 20 | 11 | 50 | 75 | 29 | — | — | — | 71 | 37 |  |  |
"—" מציין שהסינגל לא יצא או לא נכנס למצעד בשטח זה.
סינגלים > סינגלים שיווקיים

| שם | שנה | מיקומי שיא> US  | מיקומי שיא> USR&B/HH  | מיקומי שיא> CAN  | מיקומי שיא> NZHot  | תארים | אלבום |
| --- | --- | --- | --- | --- | --- | --- | --- |
| "MoshPit" (קודאק בלאק בהשתתפות ג'וס וורלד) | 2018 | 58 | 19 | 81 | 9 |  ארצות הברית: זהב | Dying to Live |